Meid on loodud armastuse jaoks.
Tunnetame seda iga oma keharakuga.
Meeleheitlik armastuse otsimine jätab meid lõpuks tühjaks
ja kasvatab meis vajadust tõelise armastuse järele.
Püüdlused teevad meid katki.
Oleme kui enda purunenud suhete varemete keskel.
Aeg on kogeda tõelist armastust.
Käes on aeg kogeda Isa embust.
ISA SÜLI Armastuses püsimine
Vaatame 1. Johannese 4:16.
Seal öeldakse: "Jumal on armastus
ja kes püsib armastuses, püsib Jumalas ja Jumal püsib temas."
Mis on selle võti?
Oleme rääkinud palju dramaatilistest kohtumistest Jumalaga.
Muidugi iga koosoleku lõpus on olnud sügavat nutmist,
hammaste krigistamist ja peidetud valu esiletulemist.
Peame siit aga ükskord ka tagasi koju minema.
Mis juhtub siis, kui me pole enam selles õhkkonnas,
mis loob aluse nendele sügavatele kohtumistele Jumalaga?
Tean, et olen omal viisil pakkunud teile meelelahutust
oma dramaatiliste kangelaslugudega nagu see mees Poolast rääkis.
Täna tahan rääkida teile sellest,
kuidas olen ise suutnud säilitada armastuses püsimise tunnet.
Rääkisin hiljuti ühel konverentsil, et tunnen seda 80% päevast.
Mu naine tõusis sel hetkel püsti nagu tal tihti kombeks on,
ja ütles: Ma ei nõustu sellega!
Elan selle mehega ja ta kindlasti ei käi Jumala armastuses 80% ajast.
Hoopis 95% oma ajast!
Panin ta päris hästi uskuma...
Kuidas käid Isa armastuses,
kui lähed tagasi koju ja kõik tõuseb su vastu?
Kui elad koos keeruliste inimestega?
Kas siin on kedagi, kes ei ela keeruliste inimestega koos?
Kuidas võime püsida kriiside keskel Tema armastuses?
Kuidas võime uskuda sellesse, mida Isa meile ütleb Luuka 15:31?
"Poeg, sina oled alati minu juures, ja kõik, mis on minu, on sinu oma."
Vaatame, kas suudame leida selles asjas tasakaalu.
Isa armastuses püsimine
ei ole ainult üks kogemus ülistuse ajal või palvesituatsioonis.
Samuti siis, kui võtame aega ja otsime Jumalat oma vaiksel ajal.
Armastuses elamine on horisontaalne.
See pole ainult vertikaalne,
vaid see peab voolama edasi-tagasi ka horisontaalsel tasemel.
Võtmeasjaks mu oma elus on teatud kirjakohad.
Johannese 13:34,35 on võtmeks lõpuaja ärkamises.
Jeesus ütleb seal väga selgelt:
"Ma annan teile uue käsu: armastage üksteist!
Nõnda nagu mina teid olen armastanud,
armastage teiegi üksteist!"
Salm 35: "Sellest tunnevad kõik,
et te olete minu jüngrid, kui te üksteist armastate."
Järelikult ei ole asi ainult nendes dramaatilistes kohtumistes Jumalaga.
Need kohtumised on imelised ja suurepärased.
Aga nende poolte jaoks, kes siin istuvad ja jälgivad,
mõtlevad, kuidas kõigil teistel on selliseid kohtumisi...
Mis nendest saab?
Esineb kaht sorti Isa armastusega kohtumisi.
Samuti kaht sorti inimesi, kes kogevad asju erinevalt.
Mitte ainult Isa armastust,
vaid Jumala asju üleüldse aina sügavamal tasemel.
Lisaks on neid, keda nimetan sukeldujateks.
Neid leidub Acapulco kaljudelt.
Nad seisavad kalju peal ja vaatavad...
Siis nad lihtsalt sukelduvad vette.
Need dramaatilised kohtumised on sukeldujate teema.
Me peame mõistma, et igaüks,
kes ronib sinna kaljule ja sukeldub sealt vette, on püstihull.
Selleks on vaja palju usku.
Olen märganud, et sukeldujad on tihti need,
kellel on tohutult palju peidetud sisemist valu ja haigetsaamiseid.
Meil on neid sügavaid kohtumisi.
Olen teeninud katkiseid inimesi 15 aasta vältel.
Võiks arvata, et nende inimeste elud muutuvad igaveseks.
Peale neid sügavaid nutmise ja murdumise hetki.
Aga miski ei pruugi muutuda.
Mõndade elud võivad
juba kuu aja pärast olla veelgi hullemas seisus.
Teist sorti inimesed on kaldalinnud.
Nad seisavad vee ääres ja ootavad innukalt veetaseme tõusu.
Kõik juhtub väga õrnalt, ilma sügava tunnete ülevoolamiseta.
Tavaliselt need inimesed on pärit heast perekonnast
ja nad võtavad kõike mõistuslikult ning kalduvad ratsionaliseerima.
Mu naine on selline.
Ma ei ütle, et tal ei ole väga sügavaid kohtumisi.
Tihti need tunded ei tule välja suhtes Jumalaga,
vaid on pigem minu vastu suunatud.
Ma ei ole suutnud ta vajadusi täita.
Ta ootab mõned nädalad, enne kui räägib minuga.
Siis jätan oma aluspesu põrandale
ja saan sügava tunnete ülevoolamise osaliseks.
Probleem ei ole selles aluspesus.
Asi on armastuse ja kiindumuse väljendamise puudujäägis,
mis tal oli nädalate vältel ja mida mina ei näinud.
Seega, eksisteerivad sukeldujad ja kaldalinnud.
Kaldalinnud pettuvad tihtipeale konverentsidel ja koosolekutel.
Tihtipeale need, kes ei paista saavat midagi
isegi isiklikest hingehoiu situatsioonidest.
Just nende inimeste elud muutuvad kõige radikaalsemalt.
See ei seisne ainult emotsioonides.
Kuidas me lähme siit koju?
Minu jaoks võti sellesse,
et ma suudan käia Tema armastuses igapäevaselt,
leidus ühest väiksest raamatust.
See rääkis Aafrika ärkamisest 1920.-1930. aastatel.
Sellel ärkamisajal elasid kaks kristlasest kaevandustöölist.
Nad olid pärit kahest lähestikku asuvast külast,
seetõttu nad ei meeldinud üksteisele.
Selles piirkonnas oli vähe kristlaseid.
Need mehed tunnistasid iga päev oma töökohas.
Keegi ei kuulanud, mis neil oli öelda.
Nad küsisid ühe mehe käest,
miks ta ei kuula, mida nad räägivad Jeesusest.
Ta vastas: suhtumise pärast, mis sul on teise kristlase vastu.
Kui kristlus on see tülivaimsus ja viha,
mis teil on teineteise vastu, ma ei taha sellega tegemist teha.
Mida Jeesus ütleski?
"Sellest tunnevad kõik, et te olete minu jüngrid,
kui te üksteist armastate."
Mitte sellest vihast, mida te üksteise vastu välja näitate.
Mõlemad mehed läksid tol õhtul koju ega suutnud magada.
Nad tundsid end süüdimõistetuna.
Tunnistus oli olnud asjatu nende igapäevase eluviisi tõttu.
Üks mees tõusis üles keset ööd ja ütles:
"Lähen jala sinna teise külasse ja parandan meelt selle mehe ees.
Ma ei saa tööle minna
ja esindada Jumala riiki oma töökaaslastele valesti."
Ta oli poolel teel teise külasse ja arvake ära, kellega ta kohtus?
Selle teise mehega.
Jumal oli samamoodi kõnetanud teda.
Nad said kokku külade piiril.
Nad parandasid meelt üksteise hukkamõistmisest
ja üksteise vastu tuntud eelarvamustest.
Nad murdusid ja nutsid, sest mõistsid, kui paljusid hingi nad olid kaotanud.
Kui paljud olid jätnud Jumala riiki sisenemata,
sest nad ei olnud käinud armastuses.
Järgmisel päeval nad kohtusid
enne kaevandusse minekut ning läksid tööle kaelastikku.
Kõik kaastöölised imestasid, mis nendega oli juhtunud.
Nad rääkisid oma andestusest ja meeleparandusest.
Nad lihtsalt nutsid ja kogu kaevanduse rahvas sai päästetud.
Selles piirkonnas sai alguse ärkamine.
Üle 300 000 inimese sai päästetud kahekümne aasta jooksul.
Nende moto oli: "Elame ilma katuse ja seinteta."
Miski ei ole salajane
meie ja Jumala vahel ega meie ja inimeste vahel.
Misjonitöötegijad tulid kõikjalt maailmast vaatama,
kuidas ärkamine jätkus üle 20 aasta.
Nad ütlesid, et elavad ärkamises igapäevaselt.
Me ei pea minema kirikusse, et kogeda ärkamist.
Muidugi käime kirikus igal pühapäeva hommikul,
aga kogeme ärkamist iga päev läbi kolme printsiibi.
Ma annan need teile edasi 2002. aasta keeles.
Võime kogeda ärkamist iga päev.
Esiteks, käies Vaimus.
Teiseks, käies iga päev murtuses Jumala ja inimeste ees.
Kolmandaks, käies iga päev läbipaistvate tunnistajatena.
Kuidas sina saad minna koju ja elada ärkamist tõeks igapäevaselt?
See siin pole ärkamine.
Ärkamine on see, mis juhtub meie kodudes
ja voolab meie naabruskonda ning töökohtadesse.
Tõeline ärkamine on see, mis muudab kultuuri.
Mitte see, et tuleme kokku ning peame koosolekut.
Kas sa kavatsed viia ärkamise endaga kaasa koju
või hakkad hoopis uuenemisnarkomaaniks?
Ehk mugavusnarkomaaniks?
Konverentsidel käimises ei ole midagi valet.
Mina käin konverentsidel ja panustan sellele oma aja.
Ma tahan ärkamist koju.
See ei juhtu läbi igapäevaste dramaatiliste Jumalaga kohtumiste.
Kui meie kodus on ärkamine,
see hakkab muutma naabruskonda ja töökohti.
Seda kaevandust, kus me töötame.
Seda küla, kus me elame.
Seda maad, kus me elame.
Lugesin siin kokku rahvaid...
Kuidas me saame väga lihtsa sõnumi tagajärjel...
Ma ei hakka täna teil südant rinnust välja rebima.
Aga teate, et elan Laul 116:11 järgi:
"Kõik inimesed on valelikud."
Annan teile kolm väga lihtsat põhimõtet.
Usun, et need muudavad teie elu, kui rakendate neid oma eludes.
Esiteks, Vaimus käimine.
Kuidas on see kuidagi seotud?
Galaatlastele 5:16 Jumal ütleb:
"Käige Vaimus, siis te ei täida lihalikke himusid."
Ma ei tea, kuidas on sinuga, kuid mina vajan seda.
Vajan seda ilmutust.
Minu minevikupagasis leidub pilte, mis on sinna püsivalt jäänud.
Need võivad iga hetk ilmuda ka mu arvuti ekraanile,
seega ma ei saa liiga palju oma liha eest hoolt kanda.
Ma pean käima Vaimus. Mida see tähendab?
Jagan teiega oma isiklikku definitsiooni.
Vaimus käimine on igal hetkel
asjadega tegelemine sellisena nagu need on praegu.
Mitte oodates dramaatilisi kogemusi.
Vaimus käimine on igal hetkel
asjadega tegelemine selliselt, nagu need on praegu.
Mitte oodates dramaatilisi kogemusi.
Andes liiga palju kaalu ja tähelepanu
siin kogetud võimsatele kohtamistele, siis takistad Isa ligiolus püsimist.
Kohe kui asjad lähevad valesti, jääd ootama dramaatilist kogemust,
selle asemel, et muutuda ning meelt parandada.
Jumal ei taha, et jääme ootama järgmist koosolekut või konverentsi.
Vaimus käimine on ühel hetkel ning sammhaaval käimine.
Kui leiavad aset patt ja Isa armastuse vale esindamine
laseb Püha Vaim laseb mul õrnalt ennast süüdi tunda
ja võin tunnistada üles oma patu sellel hetkel.
See on jällegi uus kogemus Isa armastusest.
Just selles hetkes.
Süüdistaja tahab, et usume,
et kui me esindame Isa armastust valesti...
Kas keegi arvab end suutvat terve päeva elada õigesti?
Kui esindame Isa armastust valesti,
siis vaenlane tahab, et kogeme end süüdimõistetuna,
tunneme häbi ja hukkamõistu ning see viib eemale Isa armastusest.
Hakkame otsima uusi dramaatilisi kogemusi,
et seda tagasi saada.
Võimsaid kogemusi pole tagasi jõudmiseks vaja.
Sa ei pea ootama, et jõuad koju
sealt kohutavast töökohast, et jõuda tagasi keskpunkti.
Vajad uut otsust iga hetk.
Kui sul on Piibel, vaata koos minuga üle need salmid.
Läbin need väga kiiresti, aga need on väga tähtsad.
Laul 32:1-7
"Õnnis on see, kelle üleastumine on andeks antud,
kelle patt on kinni kaetud."
Kohe, kui tunnistad üles oma patu...
1. Johannese 1:9:
"Kui me oma patud tunnistame,
on tema ustav ja õige, nõnda et ta annab andeks meie patud.."
Mis juhtub, kui tunnistad oma patud üles?
Oled õnnistatud. Just sel hetkel. Ilma võimsate kogemusteta.
Õnnistus tuleb.
See pole kuidagi seotud tunnetuste või emotsioonidega.
"Õnnis on inimene,
kellele Issand pahategu ei arvesta ja kelle vaimus ei ole kavalust."
Tahan, et loed seda salmi ja paned tähele.
"Kui ma vaikisin, nõrkesid mu luud-liikmed
mu päevasest oigamisest."
Millele oleme koosolekutel pööranud eriliselt tähelepanu?
Mis on kõige suurem patt, kui välja arvata uskmatus.
Patt armastuse vastu.
Iga kord, kui esindame
armastuse kuningriiki teistele inimestele valesti...
Mis juhtus nende kahe aafrika kaevandustöölisega?
Patt armastuse vastu takistas 300 000 inimese päästetud saamist.
Mis siis, kui nad oleksid
keeldunud tegelemast oma igapäevase patuga?
See oli üks väike asi.
Kahe mehe vaheline lahendamata konflikt.
Kui nad ei oleks tegelenud sellega,
oleks 300 000 inimest läinud otse põrgusse.
Me ei arva, et patt armastuse vastu
takistab just praegu tuhandete inimeste päästetud saamist.
Mis siis, kui oleksin keeldunud võtmast vastu ilmutust sellest,
et suurim patt mu elus on patt armastuse vastu.
Kui paljud on muutunud viimaste aastate jooksul
tänu nendele konverentsidele ja lindistustele?
Kui paljud teist oleksid jäänud ilma muutusest?
Seetõttu, et oleksin läinud tagasi merele
ja hävitanud oma perekonna.
Me ei näe, et patu maha vaikimine oleks nii suur asi,
et see võiks Kuningriigile maksma minna.
See ei lähe maksma ainult Kuningriigile.
Me ihud hakkavad kokku kuivama.
Meie peal on raskus ja tühjus.
Oigame sisemiselt...
"Sest päevad ja ööd oli su käsi raskesti mu peal,
mu üdi on ära kuivanud nagu suvekuumuses."
Mis järeldusele jõudsime varem?
Meil on nii kiire õigete religioossete
asjade sooritamisega, et meil pole energiat armastamiseks.
Võid teha kõiki õigeid asju,
aga kui esindad valesti armastuse kuningriiki,
siis päeva lõpus ei ole enam jõudu armastada.
Sellepärast, et sa ei ole oma patte arvele toonud.
Vaatame salmi 5.
"Oma patu ma andsin sulle teada ja oma pahategu ma ei katnud kinni."
Oleme rääkinud asjade peitmisest.
Üks juht tuli mu juurde...
Mulle meeldib see, kui koguduse juhid
tulevad mu juurde ja räägivad oma muutusest.
Kohalike koguduste juhtidel
on nii palju vastutust, et neil on raske uut vastu võtta.
Kui üks selline inimene ütleb: "Ma olen muutunud!"
Jumal on tema tõesti kätte saanud.
Ta ütles, et ta tuli valguse kätte ja see muutis teda.
"Oma patu ma andsin sulle teada ja oma pahategu ma ei katnud kinni,
ma ütlesin: "Ma tunnistan Issandale oma üleastumised."
Siis andsid sina mu patu süüteo andeks.
Sellepärast palugu sind kõik vagad sel ajal, kui sa oled leitav,
tõepoolest, suurte vete tulv ei ulatu nende ligi.
Sina oled mulle peidupaigaks, sa hoiad mind õnnetuse eest,
sa ümbritsed mind pääsemise hõiskamisega."
Kõige selle taga on patu ülestunnistamine.
Patte on kolmel erineval elualal.
Tihtipeale võtame pattu ühe suure tervikuna.
Kui jagame patu kolme erinevasse valdkonda,
hakkame mõistma, mis on Vaimus käimine.
Esimene patu valdkond on salajane patt.
See toimub meie mõttemaailmas.
Kõik, mis on armastuse vastu...
Süüdistus, kritiseerimine ning hukkamõistmine.
Ma ei tea, kuidas on teiega,
aga mina ei suuda majja sisse kõndida
omamata seejuures ühtki kritiseerivat mõtet kellegi vastu.
Kuidas on lood sinuga?
Kõik mõtted muutuvad kuidagi negatiivseteks.
Eriti siis, kui oled üles kasvanud negatiivses õhkkonnas.
Näed oma mõttes vigu ning alles siis häid külgi.
Jack Frost räägib ja esimesena hakkad mu särki kritiseerima.
Kust on see vend pärit?
Ma olen rannikult, katsu üle saada.
Kas sul on suvi? Jah, Myrtle Beachil on küll.
Seal mängime golfi aastaringselt.
Isegi 13-15 kraadise ilmaga.
Salajased patud on näiteks silmadega himustamine.
Samuti kritiseerimine, kibedus ja andestamatus.
Kõik asjad, mis on lahingus armastuse vastu.
Mis on armastus?
Teiste vajaduste täitmine iseenda vajaduste arvelt.
Kui palju su mõtted tiirlevad selle ümber,
kuidas täita vajadusi teiste arvelt?
Himustamine.
Kas me pöörame sellele tähelepanu?
Rääkisin sel nädalal ühe meeskonnaliikmega telefoni teel.
Imestasin, miks tema pilt ei ole üleval koduleheküljel.
Ta on üks meie õpetajatest, kes käib teistes riikides.
Helistasin talle ja ütlesin: "John, su pilt on puudu koduleheküljelt."
Ta hakkas naerma. - Miks sa naerad?
Kolm kuud tagasi nägin kõigi teiste pilte koduleheküljel.
Minu pilt oli puudu.
Olid kirjutanud kõigi nende kohta häid sõnu,
aga minu kohta mitte.
Vaatasin seda lehekülge ja suutsin mõelda vaid sellele,
kuidas soosid kõiki teisi välja arvatud mind.
Rääkis, kuidas poole tunniga vajus ta täiesti põhja.
Selline on salajane patt!
Vaimulik auahnus. Minu hukkamõistmine.
Ta võrdles ennast teistega ja pidas ennast vähem väärtuslikuks.
Salajane patt!
Ta rääkis, kuidas pool tundi möödus ning siis ta mäletas õpetust.
Kuidas püsida ligiolus...
Järsku tal tuli see meelde.
Ta oli kaldumas kursilt kõrvale...
Ta ütles: "Jumal, ma ei kavatse sinna langeda."
Ta tunnistas üles oma patu.
Aga kui ta ei oleks toonud oma patte kohe arvele,
mõne päeva või nädala pärast ta oleks vajanud uut võimast kogemust.
Mida kauem elad salajase patuga tunnistamata seda üles,
seda raskem sul on olla ja seda rohkem energiat sul kulub.
Seda palavam sul hakkab.
Suvekuumus.
Oled valmis jooksma võimsate kogemuste järel.
Salajane patt.
Vahel, kui salajane patt hiilib sisse, pole seda vaja kellelegi üles tunnistada.
Ütled lihtsalt Jumalale:
"Andesta mulle,
et mu mõtted läksid uitama valet rada pidi."
Kui mul tekivad kiusatused salajase patu valdkonnas
ja tunnistan selle üles, kuid ei vabane sellest,
otsin ühe usaldusisiku, kes palvetab minuga koos.
Olen väga õnnistatud olukorras, sest esimene selline isik on mu naine.
Tean, et mõned teist ei ole veel nii terved,
et see isik võiks olla teie naine.
Kas tõesti lasete suvekuumusel ennast alla suruda?
Sellepärast igaüks vajab palvekaaslast.
Inimest, kelle juurde saan minna ja öelda,
et võitlen oma mõttemaailmaga.
Kohtun iga kuu selliste sõpradega.
Saame kokku ja tunnistame üksteisele üles iga oma patu.
Jakoobuse 5:16 kohaselt
tunnistame üksteisele oma patud ja palvetame.
Millega võitled see kuu?
Palvetame üksteise eest.
Toome oma patud kiiresti arvele, ning oleme pestud ja puhtad.
Püsime uuenemises.
Teine patu valdkond.
Tunnistamata üles salajast pattu, astud sa järgmisesse dimensiooni.
Salajane patt muutub isiklikuks patuks.
Mõttemaailma salajased patud,
mida ei ole puhastatud, juhivad sind tegema kellelegi haiget.
Esindad Isa armastust teisele inimesele valesti.
Isiklik patt on see, kui sinu salajane patt
voolab üle kellegi teise elusse.
Minu salajased patud
tulevad ilmsiks siis, kui lähen tagasi koju.
Päris tõsiselt!
Siin hõljun Isa armastuses ja vaimulikus õhkkonnas.
Kõik teie arvate,
et olen pühadus ise, täis Isa armastust.
Kui jõuan koju,
ootab mind ees hunnik kõnesid ja meile.
Praegu kirjutan üheaegselt viit raamatut.
Mina olen tugeva A-iseloomuga inimene.
Eriti soorituskeskne ja töö poolt ajendatud.
Mulle ei meeldi tegemata tööd.
Ajendun sellesse olukorda ega pane tähele oma kõrvalekallet.
Istun oma töötoas...
Ma ei suuda töötada meie ülekoormatud kontoris.
Mul pole seal isegi lauda, töötoast rääkimata.
Kuidagi ellu jäämiseks pean töötama oma koduses töötoas.
Istun oma töötoas käed tööd täis,
kui mu poeg Micah astub sisse ja on otse golfirajalt tulnud.
Tal on uued golfikingad,
mis ta on saanud mõnelt esindajalt, et neid laialdaselt reklaamida.
Ta seisab ukse peal ja räägib detailselt oma kingadest.
Ja-jah, väga lahe.
Kuulen, kuidas ta hääl kaob ära.
Olen läinud üle agressiivsele pingutamisele.
Just sel hetkel annan oma pojale mõista,
et arvuti on temast tähtsam.
Ta oli vaimustatud oma uudistest ning oleks tahtnud paari minutit.
Mina olin niivõrd hõivatud lõikuse ja ülesannetega...
Kaldusin kursilt kõrvale.
Esindasin Isa armastust valesti.
Kui peatud hetkeks, et juttu rääkida oma Isaga,
kas oletad, et Ta peatub sinuga juttu rääkima?
Lasin just mõista oma 23-aastasel pojal,
et Jumal on liiga hõivatud, et Ta suudaks kuulama jääda.
Hetkel, kui poeg on millestki vaimustatud.
Mul läks mõistmiseks võib-olla 10 minutit aega.
Mu poeg tahtis minuga rääkida ja ta oli millestki vaimustatud
ning soovis kõigest minu paariminutilist kohalolekut.
Maailm on aga liiga tähtis.
Jooksin terve maja läbi ja otsisin oma poega.
Ta tuli koju, rääkis sinuga ning läks uksest välja.
Kas ta oli pahane? - Ma ei tea.
Kus ta on? - Läks tagasi golfirajale.
See on tema põgenemiskoht,
kui teab, et tal pole oma isa südames ruumi.
Helistasin golfirajale ja küsisin, kas mu poeg on ehk seal.
Ta tuli just uksest sisse. - Kas võin temaga rääkida?
Sain ta telefoni otsa ja ütlesin: "Micah, pean sinu ees vabandama."
Mispärast? -Tulid mulle midagi rääkima.
Kuulsin su hääles vaimustust,
aga olin nii hõivatud, et ei vaevunud sulle otsa vaatama.
Kas andestad mulle?
- Juba andestasin. Teed seda kogu aeg.
- Ma ei taha seda teha, Micah.
Sa oled palju tähtsam. - Aitäh, isa. Tore, et märkasid.
Räägime perekonnas igapäevasest ärkamisest.
Kui mu poeg tuli golfirajalt tagasi tol õhtul,
ta pani oma käed mulle ümber ja ütles:
"Sa tõepoolest oled muutunud, eks isa?"
Saad aru, see on ärkamine!
See paneb 23-aastase poja uskuma,
et on olemas Jumal, kes suudab muuta ükskõik keda.
Kui jääd liiga kauaks selle isikliku patu juurde,
sa ei tee haiget ainult ühele inimesele,
vaid liigud edasi kolmandale tasemele.
Ühise patu tasemele.
Hakkad tegema pattu kogu perekonna või töökoha vastu.
Või ka kogu koguduse vastu.
Ostsime oma esimese maja 1996. aasta detsembris.
Naine tahtis jõuludeks sisse kolida.
Lubasin, et kolime aga mul oli tihe reisigraafik.
Vaba aega oli ainult nädala keskel ja keegi ei saanud mind siis aidata.
Koguduse inimesed olid tööl
ja mu poeg hoolitses selle eest, et tema pidi kindlasti tööl olema.
Keegi ei aidanud mind.
Kui mina hakkan tegutsema...
Jätke mind rahule! Teen ise ära!
Kui midagi peab tehtud saama, siis parem on ise ära teha.
Ma ei kavatse pahane olla!
Ma ei saa kurjaks.
Ma ei ütle ühtegi negatiivset sõna kellestki.
Sammusin kohale ja käitusin nagu kõik teised
oleksid mu tee peal ees ning sain asja tehtud.
Seda kestis kaks päeva ning olin selle keskel.
Kõik teised astusid kõrvale ja püüdsid mitte mulle ette jääda.
Kas see on sinu isa?
Sinu abikaasa?
Lõpuks mu naine tuli mu juurde ja ütles:
Kuule, oled palju tööd teinud
ja tean, et teed seda minu pärast, et me võiksime jõule kodus veeta.
Kui sa peatud vaatama oma laste nägusid,
kas näed hirmu kõigis, kes siin on?
Ütlesin: Ei!
Oli laupäeva õhtu, lõpetasin töö ja läksin magama.
Pühapäeva hommikul sõitsin paar tundi üksi,
et jõuda ühte kogudusse rääkima Isa armastusest.
Palvetasin sõites ja ütlesin:
Jumal, oleks vägev kogeda täna tõelist väljavalamist.
Ma ei taha, et see oleks üks tavaline pühapäev.
Oleks vägev, kui Sa valaksid välja oma armastust.
Seekord saad selle eest ise hoolt kanda, Jack.
Nii Ta mulle ütles.
Oled terve nädala päris hästi üksi hakkama saanud.
Vaatame, kuidas täna läheb.
Jumal! Mida ma pean tegema?
Pead võtma vastu selle, mis su naine ütles.
Helistasin kiiresti koju.
Ütlesin, et peame õhtul kogunema.
Lapsed ütlesid: järjekordne perekoosolek!
Saame isa käest pähe, et ei aidanud teda kolimisega.
Ta ei lasknud meil aidata!
Istusin nendega elutoas ja ütlesin: Oh, lapsed! Tean, et olen aeglane
ja vahel võtab 3-4 päeva aega, aga kas saaksite mulle andestada.
Olen esindanud Isa armastust valesti
ja kuritarvitanud selle kodu õhkkonda.
Oleme sulle juba andestanud.
Ootasime lihtsalt, et võtaksid ennast kokku.
See on ärkamine!
Patu kiire arvele toomine.
Kui sa ei too patte kiiresti ja igapäevaselt arvele,
hakkavad asjad kogunema.
Need hakkavad mõjutama inimsuhteid kodus, töökohas ja kõikjal mujal.
Siis vajad küll dramaatilist kohtumist Jumalaga,
et eemaldada see tohutu koorem oma õlgadelt.
Kui hakkad igapäevaselt oma patte arvele tooma,
koged suurt Jumala ligiolu.
Olen midagi õppinud.
Palju lihtsam on tegeleda salajase patuga enne
kui see muutub ühiseks patuks.
Siis see pole veel väga alandav.
Samas on vahel vaja üht alandlikkuse portsu.
Lõppkokkuvõttes alandlikku inimest ei saa enam rohkem alandada.
Alandada saab vaid uhkeid.
Me ei saa õigustada oma Isa armastuse valet esindamist,
vaadates seda, mida Jumal on varem teinud.
Samuti vaadates minevikus teisi kogetud asjaolusid.
Ühtlasi, kuidas teised on meid haavanud.
Peame igapäevaselt oma patte arvele tooma.
Vastupidiselt vajame meeleheitlikult kõiki võimsaid kogemusi.
Teine võti Isa ligiolus püsimiseks.
Milleks oli esimene võti? Vaimus käimine.
See tähendab kiiret pattude ülestunnistamist oma elus.
Käid vaimus, kui elad andeksandmises ja ülestunnistamises.
Teine tähtis asi
on käia alandlikkuses Jumala ja inimeste ees.
Jesaja 66:1-2
"Nõnda ütleb Issand:
Taevas on minu aujärg ja maa on minu jalajärg."
Oleme sel nädalal rääkinud, et Ta otsib kodu.
Ta otsib kohta, mille võiksime Talle ehitada.
Kohta, kus Ta saaks hingata.
Kus on selline kodu?
2. salmi lõpp. Ta ehitab oma kodu selle juurde...
"...kes on vilets,
kellel on purukspekstud vaim ja kes väriseb mu sõna ees."
Õpetasin mõned aastad tagasi
ühes koguduses alandlikkusest ja murtusest.
Üks katkine ja haavatud naine tuli mu juurde õpetuse lõpus.
Ta hüüdis karjudes:
Ma ei suuda kunagi armastada Jumalat,
kes tahab, et kogeksin veel rohkem murtust.
Iga inimene, keda tunnen, on mind juba murdnud.
Ma ei suuda seda Jumalat armastada, kui Ta nõuab mind veel murduma."
Ta ajas haavatud saamise ning murdumise segamini.
Me ei räägi praegu haavatud saamisest.
Murtus on midagi muud.
See, mis teie sees peab murduma,
on uhkus, sõltumatus, oma tahe, põikpäisus...
See, et otsime oma õigsust teisi süüdistades.
Need asjad meie sees
ei murdu konverentsidel läbi võimsate kogemuste.
Vähemalt oma elus pean murdma neid asju igapäevaselt.
See peab olema igapäevane,
nii nagu Paulus ütles kirjas korintlastele:
Suren iga päev iseendale.
See on üks kirjakoht, millega ma ei nõustu.
Mina suren umbes iga minut.
Üks kord päevas ei ole minu jaoks piisav.
Ah, ma ei olegi ainuke! Väga hea!
Mõtle, nõuab sinult isiklik suhe Jumalaga.
Jumal tahtis lähedast suhet sinuga ja see nõudis Jeesuse ihu murdmist.
Tema tahtmise murdmist Ketsemani aias.
Ta ütles:
Mitte minu tahtmine, vaid Sinu oma.
Kas Sa ei saaks võtta seda risti minult ära?
Minu arvates seda asja saaks teha ka muud moodi.
Ma ei saa Jeesust noomida. Ta teadis, mis Teda ees ootas.
Tema tahe pidi murduma Ketsemani aias.
Ta pidi üle elama ka ühenduse katkemise.
Ristil Jeesus hüüdis Jumalale:
Miks Sa mu hülgasid?
Murdumine toimub järelikult ka lähedastes suhetes.
Murdumine on tee päästmise ja vabaduse juurde.
Vaatame Roomlastele 10.
Väga tuttav salm, võib-olla ei ole sa mõistnud seda veel nii
nagu ma tahan, et sa praegu mõistaksid.
Roomlastele 10:9-10:
"Kui sa oma suuga tunnistad,
et Jeesus on Issand, ja oma südames usud,
et Jumal on ta üles äratanud surnuist, siis sind päästetakse,
sest südamega usutakse õiguseks, suuga aga tunnistatakse päästeks."
Siin räägitakse õigsusest.
See tähendab Jumalaga sama positsiooni omamist.
Mis siis, kui asendame selle lähedusega inimsuhetes?
Kui su positsioon on Jumala suhtes õige...
Kas tead, mis on sul veel?
Lähedus inimsuhetes.
Lähedus voolab Jumala vastu, lähedus voolab inimestesse.
Nendes salmides on see kahesuunaline.
Lähedus Jumalaga sõltub südamehoiakust Jumala vastu.
Samuti suu hoiakust teiste inimeste vastu.
Lähedusel on kaks aspekti.
Kasutame seda tihti rääkides päästmisest.
Tahan sellega puudutada ka läheduse teemat.
Kui suu tunnistus inimesele juhib päästmise juurde.
Suu tunnistus toob inimesele läheduse:
elu suhtes Jumalaga õiges positsioonis või igapäevase isikliku ärkamise.
Meie sõnad teevad inimestes midagi, mida südame usk ei saa teha.
Südamehoiak peab Jumala ees olema õige.
Ilma suu tunnistuseta inimeste ees...
See teeb su usu tühjaks.
Oled kaevandustööline ja ükski su töökaaslastest
ei võta su usku tõsiselt, kuna sa ei oma tunnistust inimeste ees.
Kas oled veel kaasas?
Murdumine on kahepoolne.
Murdumine peab toimuma selles suunas...
Me tahaksime sellega lõpetada.
Tahame hoida kinni oma uhkusest.
Murdumine peab toimuma ka selles suunas.
Sellega kaasneb sügav alandumine suuga tunnistamisega.
Aga teie sees on midagi, mis seisab vastu sõnadele,
mida Fonzy ei suutnud üldsegi välja öelda...
Mu-mu-mu-mu-mul polnud õigus.
Mul on kahju. Andesta mulle.
Isegi andestuse palumine või ülestunnistamine,
et esindasid valesti Isa armastust,
takistab isikliku läheduse tundmist ning armastuses püsimist.
See peab olema igapäevane asi.
Jõudsin kord koju totaalselt reisist kurnatuna.
Mu poeg jõudis koju suusatamisreisilt mägedest.
Tänu Jumalale, et polnud endale haiget teinud.
Ta pidi sõitma mu tütre autoga,
tütar jällegi oli Costa Ricas misjonireisil piiblikooliga.
Mina olin omadega läbi.
Kell kaheksa õhtul mulle helistati.
Poeg oli 30 km kaugusel ning auto läks katki.
Mida sa sellega tegid?
Ma ei teinud midagi, isa. Peatusin ja parkisin auto ära.
Kui tagasi jõudsin, siis see ei käivitunud.
Kas su sõbrad ei saa sulle järgi tulla?
Helistasin igale tuttavale, aga kellelgi pole käivituskaableid.
Isa, kas saad mind aidata?
Noh, jõuan varsti sinna.
Ronisin autosse ja hakkasin jälle sõitma.
Sõitsin Myrtle Beachile.
See võttis pool tundi aega,
mille oleksin võinud kodus teleka ees veeta.
Mu pojal on midagi vaja...
Mäletate? Armastus tahab täita teiste vajadusi iseenda arvelt.
Pea meeles,
et täitmata vajadus teeb inimese haigeks.
See oli tema süü. Temal läks auto katki.
Jõudsin kohale.
Olin täis kärsitust ja kannatamatust.
Probleemi lahendamine oli väga lihtne 49-aastasele,
kes on kogu oma elu autodega tegelenud.
Uut akut oli vaja, kuna vana oli omadega läbi.
Sain sellest ühe minutiga aru.
Olin kärsitu ja istusime autosse,
suundudes aku ostmiseks lähima autovaruosade poe poole.
Mu poeg istus vaikselt kõrvalistmel.
Kas mäletate, millest rääkisime?
Kas kuulad oma häiresignaali, mis karjub: Hoiatus! Hoiatus!
Kas võtad vastu selle hoiatusalarmi,
mille Jumal sulle annab, kui hakkad kõrvale kalduma?
Pead kõigest neile otsa vaatama.
Pead kõigest tähele panema, et nad ei räägi sinuga.
Istusin ja mõtlesin...
Oh, Issand...
Tegin seda jälle!
Tegin pattu armastuse vastu.
Näitasin oma pojale valet pilti Jumalast.
Tõestasin talle, et see evangeelium,
mida elan ja sõnum, mida õpetan, ei olegi tõeline.
Kaevandustöölised ei saa päästetud.
Mu poeg ei taha seda, mis mul on.
Murdumine inimeste ees, kui isa peab ütlema:
Poeg, olen käitunud sinuga väga valesti viimase tunni aja jooksul.
Olen olnud kärsitu ja lasnud sul seda oma nahal tunda.
Sina ei vastuta, mina vastutan.
See polnud sinu süü, et su õe auto läks katki.
Kas saad mulle andestada, et esindasin Isa armastust valesti?
Hakkan sellega ära harjuma, isa.
See on ärkamine.
See ei juhtu siin,
kui oled põrandal maas ja nutad oma silmi peast.
See pole see, kui Isa ligiolu on su peal
nii tugevalt, et sa ei suuda tund aega põrandalt püsti tõusta.
Jumal teeb seda. See on hea kogemus.
Ta valab sulle välja oma armastust ja valmistab sind ette.
Ta tahab, et lähed koju ning käid Vaimus.
Samuti oled nõus käima murtuses Tema ees nii,
et see viib inimeste ees tunnistamiseni.
See on tõend südamemuutuse tõelisusest.
Ükskõik, kas lamasid põrandal või ei tundnud ühtegi võimsat kogemust.
Mul ei tule see alati välja.
Nüüd hakkan aru saama, et mulle meeldib elada vabana,
mitte olla alla surutud ülestunnistamata patu poolt.
Sellest räägib Laul 32:3-4.
Mulle meeldib see õnnistus,
mis järgneb, kui olen oma poja ees vabandanud.
Lähme autost välja ja ta paneb oma käe isa õlale.
Või vastupidi lähme autost välja ja...
Ma hävitasin oma perekonda 44 aastat!
Hakkan lõpuks õppima käima Vaimus ja armastuses.
Kuidas võin täita teise inimese vajaduse iseenda arvelt?
Mille arvelt? Oma õigsuse arvelt.
Uhkuse arvelt.
Sellele, kes alandab ennast, Jumal annab oma armu.
Huvitav, kuidas Piibel kujutab üksikasjalikult
inimeste ebaõnnestumisi ja nõrkuseid.
Aabrahami pettust ja Jaakobi trikke.
Moosese sõnakuulmatust.
Eelija põgenemist kuninga eest.
Joona põgenemist Jumala ees.
Taaveti patte.
Jüngrite uhkust ja nõrkuseid.
Taaveti hirme.
Seda nimekirja võib jätkata lõpmatuseni välja.
Aga ikka on meil raske ülestunnistada enda vigu.
Jumal on selle avalikkusele teatavaks teinud,
et kõik võiksid aru saada.
1. Peetruse 5:5:
Seepärast Jumal on ülbete vastu, sest see eraldab meid lähedusest.
Jumal ei ole sinu vastu,
vaid iga sinu elu valdkonna vastu, mis ei ole murdunud ja alandatud.
Tead, mis juhtub?
Kui sul on elus alistamata valdkond,
see hakkab kohtama kriise päev-päevalt, aasta-aastalt.
Seda seni, kui alistutakse.
Tihtipeale selle alistamine peale kõiki neid kriisiaastaid
nõuab veel üht dramaatilist kohtumist.
Sest sellest on saanud
sinu elu jõuline uhkuse ja sõltumatuse kindlus.
Kui tood kõik oma patud kiiresti arvele -
nii salajased, isiklikud kui ka ühised, ehitatakse üks teine kindlus.
Jumal seisab ülbetele vastu, aga alandlikele annab armu.
Armu definitsioon on Jumala poolt antud võime alandlikule.
Mis on armu definitsioon?
Väljateenimatu soosing.
Olen kohati ühel arvamusel.
Kohati jällegi mitte, sest Jeesus tuli täis armu ja tõde.
Ta oli patuta.
Tema teenis välja Jumala soosingu.
Ta tuli täis armu,
mitte väljateenimata vaid väljateenitud armu.
Mõned kirjakohad ütlevad, et võid langeda välja armust.
Kuidas on võimalik välja langeda teenimata armust?
Kuidas Jumal võib anda oma armu alandlikele,
kui arm on üks väljateenimatu soosing?
Kas mõistad?
Sellepärast on mul raske nõustuda selle definitsiooniga.
Parem definitsioon oleks: Jumala võime armu jaoks.
Jeesus tuli täis armu ja tõde.
Ta oli täis Jumala võimekust.
Võid langeda välja Jumala võimekusest.
Kui sa ei tunnista üles oma patte,
esindad valesti Jumala armastust ja ei tunnista üles oma salajasi,
isiklikke ega ühiseid patte, kaldud kõrvale keskpunktist.
Sa ei käi Jumala võimekuses, vaid hoopis sõltumatuses.
Kui keeldume oma patte üles tunnistamast,
langeme välja armust ja selle võimekusest tegutseda meis.
Hakkame esindama Isa armastust valesti
ja siis vajame tagasi tulemiseks juba dramaatilist kohtumist.
Miks me ei võiks ehitada kindluseid Jumala võimekusest?
Inimesed imestavad, kuidas olen jõudnud siiamaale
peale kõike seda haigetsaamist, mida olen läbi elanud.
Jumala võimekusega.
Pattude kiire arvele toomisega.
Kohe, kui kaotan ära Jumala rahu tunde, see on patt.
Patt on kohe liikvel, kui kaotan ära alandlikkuse.
Kui hakkan mõtlema, mida lapsed saaksid minu heaks teha,
siis olen patu poole peal.
Mis takistab meid püsimast igapäevaselt Jumala ligiolus?
1. Johannese 4:16:
"Püsige armastuses, siis mina püsin teis."
Tema ligiolu väeline tunnetamine.
Kui me ei tunne igapäevaselt Isa ligiolu,
tihtipeale murdumatuse või uhkuse patt võtab võimust.
Ütleme lahti Isa armastusest.
Tema ei liigu.
Tema jääb paigale. Meie eemaldume.
Mõtlesin kunagi selliseid mõtteid:
Ma pean ehitama müüri
ja jätma inimesed väljapoole, sest nad teevad mulle haiget.
Ei. See on kahtluse, hirmu ja uskmatuse patt Jumala vastu.
Kahtlus Tema võimes minu eest hoolitseda.
Mõtlesin, et kui olen avatud ja läbipaistev,
ma ei meeldi inimestele, vaid nad tunnevad mu ees häbi.
Ei. See on uhkuse patt.
Mõtlesin kunagi, et olen hommiku inimene.
Armastan tõusta kell 5 hommikul ning veeta aega Isa ligiolus.
Õhtul olen valmis magama minema kell 8.
Seega kell 8 õhtul, ärge rääkige minuga.
Ma ei ole õhtu inimene.
Ei. See on patt.
See on kannatamatus ja murdumatus.
Varem elasin stressirikast elu,
kuna olin niivõrd keskendunud oma ülesannetele ja tööle.
Olin kannatamatu.
Mul on praegu see ülesanne pooleli!
Ei. See on patt.
See on Jumala kuningriigi vale esindamine.
Siinkohal on vaja ülestunnistamist.
Sellest ei piisa, et sa usud oma südames.
Jumala armastuses püsimine eeldab ülestunnistamist.
Ma ei räägi sinuga, Trisha, vaid lähen eemale,
sest mul on valus ja tunnen end haavatuna.
Ei. Õpetussõnade 18:1.
Eralduv inimene näeb ainult iseennast. See on patt.
Sina paned mind nii käituma!
Ei. See on patt.
Need kõik on vabandused.
Jeesuse veri ei kata meie välja vabandamisi.
Lapsed põhjustasid mu käitumise.
Nemad ajasid mu endast välja.
Ma ei saa inimesi usaldada. Mulle on nii palju haiget tehtud.
Ma pean ennast kaitsma.
Patt. Patt. Patt.
Kõik see on Isa armastuse valesti esindamine.
Patt armastuse vastu.
Kui katkestad oma südame osaduse,
ega too oma patte kiiresti arvele, need kuhjuvad iga päevaga.
Laul 32:3-4.
Need muutuvad aina raskemateks.
Siis vajame üht võimsat kogemust.
Armastan võimsaid kogemusi.
Mul on olnud neid palju.
Aga need pole midagi
võrreldes elamisega kodus, mis on ehitatud rahu, rõõmu, armastuse
ja austuse peale kõigi pereliikmete vahel.
Elasin põrgulikus kodus 44 aastat.
Kõigepealt kasvasin ühes sellises üles
ja siis lõin teise samasuguse, et oma lapsi üles kasvatada seal.
Ma olin pastor.
Armastan Isa kodu palju rohkem.
Kodu, kus valitseb armastuse ja heakskiidu õhkkond.
See ei sünni siin põrandal lamades.
See sünnib läbi selle, mis juhtub, kui jõuad tagasi koju.
Läbi igapäevase pattude ülestunnistamise.
Siin põrandal lamades
võid tunda Isa armastust nii väeliselt, et see motiveerib sind muutuma.
Jah. Minuga juhtus nii.
Maitsesin taevast andi ja tulevaste ajastute väge.
Läksin koju ja kaotasin selle ära.
Armastus on parem!
Mida selles püsimine mulle maksma läheb?
Minu uhkuse.
Minu murtuse.
Lähme edasi.
Lähme kolmanda punkti juurde, sest see on väga tähtis.
Kolmas punkt igapäevaselt Isa armastuses püsimine
eeldab olla igapäevaselt läbipaistev ja aus tunnistajana.
Meie pääste kuulub kogu Kristuse ihule.
Kõik see vabadus, mille Jumal toob sinus esile,
kuulub kogu ihule,
sest su mineviku patud ei olnud ainult sinu isiklikud.
Kõik su mineviku patud
põhjustasid Isa armastuse valesti esindamist teistele inimestele.
See, mismoodi me igapäevaselt välja näeme,
kas kutsub inimesi Jumala riiki või lükkab neid sealt eemale.
See kahe kaevandustöölise vaheline väike konflikt
oli patt kogu piirkonna vastu.
Kas sa näed seda nii?
Lahendamata tüli kellegi teisega on patt kogu koguduse vastu.
See on patt su sugulaste vastu.
See on patt su naabruskonna vastu.
Patt poe või ostukeskuse vastu, kuna viid oma õhkkonna kõikjale.
Oled kas õnnistuse allikas või esindad valesti Isa armastust.
Isegi maanteel sõites.
Sõitsin kord oma lastega
Myrtle Beachi poole kolmerajalise tee parempoolsel rajal.
Olin oma mõtetes, kui keegi trügis mu ette.
Vajutasin korralikult pidurit ja mu teismelised ropendasid.
Mina karjusin vaheletrügijale:
Õnnistusi sulle! Issand õnnistagu sind!
Mu poeg küsis, kuidas ma sain nii teha.
See ei olnud sina.
Kui oleksid ette trüginud, oleksin plahvatanud.
Kuna see oli keegi, keda ma ei tunne, õnnistan teda.
Läbipaistev tunnistamine
on osa igapäevasest armastuses käimisest.
Iga konflikt kodus mõjutab järgmist inimest,
kellega kohtud väljaspool kodu.
Nende kahe kaevandustöölise vaheline tüli
mõjutas kõiki inimsuhteid nende endi külades.
Keegi ei tahtnud seda, mis neil oli.
Lahendamata tüli töökohas või koguduses mõjutab su lapsi.
See mõjutab neid, kes su kodu külastavad.
See mõjutab su töökaaslaseid ja teenimist koguduses.
Pimedus hiilib sisse.
Jällegi vajame uut võimast kogemust.
Ma olen nende kogemuste poolt! Kingi mulle üks selline täna!
Aga nende kogemuste vahel
tahan käia Vaimus ja pattude ülestunnistamises.
tead, mis juhtub?
Võimsaid kogemusi on lihtsam kogeda.
Laman oma töötoa põrandal, kuulates Isa-muusikat
ja nutan Isa ligiolus, sest see on niivõrd ülevoolav.
Kui käid Vaimus ja püsid Tema armastuses.
Kohtud Tema armastusega
võimsal viisil iga päev, kui annad armastust edasi teistele.
Läbipaistev tunnistamine
on tõend meie tõelisest meeleparandusest ja murtusest.
Me võime tunnistada Jumala tegudest oma igapäevaelus.
See on tundlikkus
ning selline on püsimine Isa armastuses ja heakskiidus.
Oleme iga hetk valmis tunnistama Jumala tööst meie sees.
Inimesed küsivad mu käest, miks räägin endast nii läbipaistvalt.
Mõned aastad tagasi lendasin Varssavisse.
Mu eespalvetaja istus ühel pool koridori ja mina teisel pool.
Minu kõrvalistmele akna ääres
istus haritud ja jõuka välimusega 40. eluaastates naisterahvas.
Tervitasime üksteist, kui lennuk oli õhku tõusmas.
Meid ootas ees 9-tunnine lend kõrvuti.
Ta rääkis poola aktsendiga.
Olen käinud Poolas mitmeid kordi
ja mulle meeldib õpetada poola pastoreid konverentsidel.
Ütlesin talle, et ta kõlab olevat pärit Poolast.
Sündisin ja kasvasin seal üles, aga ma pole seal 15 aastat elanud.
Kas lähed kodu külastama?
Mu isa lamab surivoodil ja olen sunnitud koju minema.
Ma pole kaks aastat kodus käinud ega tahaks praegugi minna.
Kõlate pisut kibestunud olevat.
Jah, olen kibestunud.
Vihkan oma isa ega taha temaga tegemist teha.
Ta tegi mulle lapsepõlves
nii palju haiget, et ma ei taha tagasi minna.
See on kurb.
Võib-olla ta ei tunne end samamoodi.
Võib-olla ta tahab ära leppida.
Meie vestlus vaibus ära
ja ta küsis mu käest, kust ma olen pärit.
Ütlesin, et olen Myrtle Beachilt.
Myrtle Beachilt!
Ma just käisin seal.
Käisin seal New Age-keskuses.
Olen mõelnud, mis koht see selline on.
Rääkige mulle sellest!
Käin seal pidevalt sisemise tervenemise seminarides.
Mis teile seal õpetatakse?
Ta hakkas rääkima mulle New Age'i tervenemisest.
See kõlab imeliselt.
Aga mispärast te sinna pidevalt tagasi lähete?
Selle mõju kestab kõigest nädal aega.
Minu sees on plahvatuslik viha, mida ma elan kõigi peal välja.
See tuleb pidevalt mu seest välja.
Kõlab tuttavalt. Mul on endalgi sama asjaga raskuseid olnud
ja olen suutnud paljusid inimesi sellega hävitada.
Aga miks te suundute alati samasse keskusesse tagasi?
Suur osa mu vihast
on suunatud kirikule ja kristlastele üleüldse.
Mõistan teid. Mispärast neid nii väga vihkate?
Tegin aborti, kui olin teismeline.
Läksin preestri juurde, kes ütles, et mulle ei andestata kunagi
ja pean meelt parandama kogu oma ülejäänud elu.
Ma tõesti ei tahtnud sinna
tagasi minna ja vihkan kõike, mis on kuidagi seotud kristlusega.
Mispärast olete teel Poola?
Lähen õpetama ühele tervenemiskonverentsile.
Kas tõesti? Kus te õpetate?
Õpetan pastoreid, sest nad tõesti vajavad seda.
Nad tõesti vajavad seda!
Kuidas te sellega tegelema hakkasite?
Minugi sees oli meeletu viha.
Aga enam seda ei ole.
Ei ole? Kuidas saite sellest vabaks?
Läksime koos naisega tervenemisseminarile aastal 1986.
Ta oli tol ajal sügavas depressioonis.
Minagi võitlen depressiooniga.
Mu naine oli depressioonis
abordi pärast, mis ta tegi enne kui me abiellusime.
Oh, ma tean, kuidas ta end tundis.
Läksime seminarile ja ta sai täiesti vabaks
ning peale seda ta pole enam depressiooniga võidelnud.
Sellest me nüüd õpetame...
Olete vabanenud vihast.
Ma ei suuda vabaneda oma süütundest ega vihast...
Kas mõistate, mis on läbipaistev tunnistamine?
Vestlesime oma paar tundi, Jumalast ei olnud juttugi.
See, et ma olen pastor, ei tulnud kordagi esile.
Ta palus, et õpetaksin talle, kuidas sain ise vabaks.
Vastasin: Hea meelega. Võtsin oma Piibli välja.
Hakkasin näitama talle kirjakohti sellest,
kui palju Jumal armastab teda ka siis, kui ta kukub läbi.
Te olete kristlane?
Ma püüan olla teistsugune, kui enamik neist, aga jah.
Olen kristlane.
Ma ei ole kunagi kohtunud teiesuguse kristlasega.
Ta sai päästetud järgmise kahe ja poole tunni jooksul.
Ta võttis Jeesuse vastu kui oma Vabastajana.
Küsisin, kas ta tahab vabaneda oma vihast isa vastu.
Kui ta läheb koju, siis ta võiks leppida ära oma isaga.
Tahan olla vaba.
Juhtisin ta palvetama ja andestama oma isale.
Ta hakkas kontrollimatult nutma, karjuma ja kisama.
Kõike seda suure lennuki pardal.
Lennuk oli täis pastoreid.
Inimesi, keda ta oli vihanud oma noorusest saadik.
Kõik tulid talle abi pakkuma ja ta ütles lihtsalt: Ei, ei.
Lõpuks stjuardess tuli ta juurde ning ta ütles: Ei, ei.
Ta nuttis ja nuttis.
Võtsin ta isa positsiooni, õnnistasin teda ja ta jäi magama.
Järgmised kuus tundi ta oli täiesti väljalülitatud.
Kui hakkasime maanduma, siis äratasin ta üles.
Kuus tundi! Ma põen kroonilist magamatust.
Üle 30 aasta ma pole maganud kauem kui ühe tunni võrra korraga.
Kas ma tõesti magasin kuus tundi?
Ma ei tea, mis selle naisega edaspidi juhtus,
aga tean, et ta sai maitsta taevaseid ande.
Sellised asjad juhtuvad ainult läbipaistva tunnistamise läbi.
Ümberringi istujad kuulsid kõike ja tulid lähemale, et paremini kuulda.
Vastu võtmas oli rohkem kui üks inimene.
See oli läbipaistev tunnistamine.
Tunnistamise vähesus
ei lase paljudel meist olla kiired oma pattude ülestunnistamises.
Kui me igapäevaselt tunnistame ja avame oma elusid teistele,
suudame oma patte kiiremini üles tunnistada.
Juhtub kaks asja,
kui su eluviisiks on läbipaistev tunnistamine.
Esiteks, oled tundlik häbile, mille patt toob endaga.
Teiseks, koged sügavamat puhastumist ja vabanemist pattudest.
Kui meie, mehed, võitleme silmadega himustamisega...
Inimesed imestavad,
kuidas saan olla nii aus ja avatud oma elu võitluste seisukohalt.
Kui olen aus ja avatud peale seda, kui tugevalt need valitsesid mu elu,
olen ka väga tundlik ära tundma kiusatuse selles valdkonnas.
Kui sa ei ole aus ja läbipaistev, siis sa ei tunne ära oma pattu.
Võid elada selles terve päeva ega pane seda tähele.
Sellest saab sinu elu osa.
Kui elad avatud inimsuhetes ja tunnistad läbipaistvalt,
tunnetad palju tugevamalt patu põhjustatud häbi.
Kui räägid inimestele, mida Jumal on su elus teinud,
koged aina sügavamat puhastumist ja vabadust.
Oleme tundlikud patu ülestunnistamisele.
Oleme tundlikud Jumala õnnistustele.
Oleme tundlikud Püha Vaimu voolamisele meie läbi.
Tunneme ära asjad, mis tahavad meilt röövida rahu.
Ma ei ole avatud elualadel, kus kogen kaotusi.
Need eluvaldkonnad avan oma usaldusisikutele.
Aga neid elualasid, kus olen võitnud,
kasutan tööriistadena läbipaistva tunnistamise juures.
Võitja on see, kes võidab rohkem kui kaotab.
See tähendab, et 51% ajast sina annad lüüa.
Ta võib püüda tagasi hiilida, aga sa hoiad teda tagasi.
Kui su töökaaslane ütleb:
"Ah, ma ei saa kuidagi lahti pornograafia vaatamisest,
kuigi see hävitab mu abielu."
Ma tean, mida sa mõtled.
Ma võitlesin 15 aastat
pornograafia sõltuvusega ja olin omadega jamas.
Siiamaani mul tekkivad kiusatused.
Nägin, kuidas see hävitas mu elu...
Sa ei pea isegi Jumalat sisse tooma.
Iga hale mees saab ise hakkama.
Kuidas sina sellest vabaks said?
See toob nii palju naudingut ja heaolu.
Nägin, kuidas see hävitas mu naist.
Rääkisin mõndade sõpradega.
Nad palvetasid minu eest.
Hakkasin mõistma, et läheduse rõõm
koos oma naisega on palju vägevam kui hetkeline
heaolu, süütunne ja häbi, mis pornograafia endaga kaasa toob.
Võid rakendada seda igal elualal.
Kasvõi eelmisel nädalal toimunud tülis oma abikaasaga.
Mida avatum, ausam ja detailsem on sinu tunnistamine,
seda suuremat vabadust ja puhtust koged.
Seda suuremat rahu, rõõmu ja Jumala lähedust koged.
Seda suuremat patukahetsust teised tunnevad,
kui tunnistad nendele.
Läbipaistva tunnistamisega kaasneb veel midagi kasulikku.
Räägime oma ebaõnnestumistest
ja kuidas Jumal on taastanud asju meie eludes ja peredes.
Sellest, kuidas Jumal on teinud tööd me mõttemaailmas ja iseloomus.
Siis patt teiste inimeste eludes
muutub patuks ka nende silmis ja nad tulevad meelt parandama.
Mis ma teen, kui õpetan?
Ma ei keskendu sellele, mida sina vajad.
Ma ei jutlusta sulle ega näita su peale näpuga.
Räägin sellest, mida Jumal on teinud, et muuta minu elu ja tervendada mind.
Teie istute ja nutate,
sest see on pannud teid samastama minu patuga.
Mida sina ütled?
Oh, see on nii mina!
Ma olen neid samu asju teinud.
Siis sa jääd kuulama, kuidas mina sellest vabaks sain.
Olen võitnud su tähelepanu.
Läbipaistev tunnistamine, teen seda kõikjal.
Mõned kuud tagasi istusin ühe juudi mehe kõrval,
kes oli tippkokk ja reisis mööda maailma ringi.
Tervitasime üksteist.
Küsisin kohe, millega ta tegeleb, sest otsisin seda samastumise kohta.
Ta ütles, et on kokk. - Kas olete abielus?
Läksin hiljuti lahku ja see on raske.
Igatsen oma 3-aastast poega ja näen teda ainult nädalavahetustel.
Sain ta kätte! Ütlesin, et tean, mida ta tunneb.
Pean ise palju reisima ja igatsen oma lapsi.
Ta küsis, millega mina tegelen.
Õpetan lastekasvatuse teemalistel konverentsidel.
Mida?
Siinkohal on parim jätta Jumal välja.
Õpetan isadele, kuidas oma poegi ja tütreid armastada.
Teete nalja! Kuidas te sellega alustasite?
Hävitasin oma tütre ja pojad viha ja liigse autoriteediga.
Nad said haiget ja murdusid täielikult.
Kõlab tuttavalt.
Poeg on alles kolmene, aga kui ta ei kuula sõna.
Mul ei jätku temaga kannatlikkust.
Mina olin täpselt samasugune.
Lapsed ei vaadanud mulle isegi otsa.
Kui nad olid 14-aastased ega viibinud minuga ühes toas.
Kui jätkan samamoodi siis mu poeg kohtleb mind lõpuks nii
nagu sinu lapsed sind kohtlesid.
Suure tõenäosusega.
Ma olin ta täiesti kätte saanud.
Ta küsis, mis juhtus ja kuidas ma sain vabaks.
Kohtusin Iisraeli Jumalaga täiesti üleloomulikul viisil.
Räägi, mis juhtus!
Istusin Isa Jumala sülle.
Sa tegid mida?
Meil ei saa olla Temaga sellist osadust.
Mina leidsin sellise osaduse ning see muutis minu iseloomu.
Kuidas mina selle kätte saan?
Mees nimega Jeesus Kristus võib sind sellesse paika viia.
Mul on alati kaasas kassetid, kus on peal minu lugu.
Kui saan inimese kätte, annan talle kasseti ja uudiskirja.
Küsisin, kas tahab minuga koos palvetada.
Ta polnud kindel.
Elan West Palmis ja seal on üks messiaanlik kogudus.
Võib-olla lähen sinna...
Minge ja vaadake, kuidas seal on.
Kui kristlus on tõesti selline, siis lähen vist tõesti.
Siin on mu kassett, kui soovid.
Ma ei tea, mis saab nendest inimestest pärast.
Läbipaistev tunnistamine.
Kujutad ette, et vaimustun sellistes olukordades.
Samamoodi, nagu siis, kui saan teie südameid puudutada.
See on tohutult lõbus.
Sest see tõmbab inimesi Jumala kuningriiki.
Sellised on minu lennureisid.
Käitun samamoodi poes.
Ka restoranis, kus ettekandja on omadega läbi.
Näed välja, nagu vajaksid üht isa kallistust.
Mida?
Su isa pole sind kunagi kallistanud.
Ma ei tee seda, kui mu naine ei ole minuga kaasas.
Hiljuti sellises olukorras tuli teine ettekandja ja küsis:
"Mida te ütlesite sellele teisele ettekandjale?"
Ütlesin, et tal on vaja kallistust.
Ta nutab praegu tagaruumis oma silmi peast.
Lõpuks palvetasime temaga ja ta sai ka Isalt kallistuse.
See on ärkamine.
Mitte see, mis siin juhtub.
Siit võib muidugi ka midagi saada.
Siin su südame kõvad piirkonnad hakkavad murduma.
Võid siin täidetud saada. Muidugi.
Aga ärkamine on see, mis juhtub, kui lähed koju.
Vaimus ja murtuses käimine,
mis sisaldab teiste inimeste vastu tehtud
pattude ja iga armastuse valesti väljendamise viisi ülestunnistamist.
Lisaks veel läbipaistev tunnistamine.
Nii hakkab ärkamine ühes piirkonnas.
Annan teile üheksa punkti.
Loen need lihtsalt läbi.
Selline ärkamine muutis
Aafrika piirkonna kahe kaevandustöölise läbi.
Siis, kui keegi selles piirkonnas ei tahtnud Jumalaga tegemist teha.
Esiteks, inimestel tekib teadlikkus oma igapäevastest pattudest,
mis röövivad neilt rahu, rõõmu ja Jumala ligiolu.
Muutud tundlikuks igapäevaste
"auväärsete" kristlike pattude suhtes, millele sa muidu ei pööra tähelepanu.
Kui muutud nende suhtes tundlikuks...
Teiseks, hakkad ära tundma kas patu või pimedusena
iga väära viisi armastuse valesti väljendamisel.
Kui ütlen, et muutud tundlikuks või tunned ära...
Kui istun oma arvuti ääres, ega tee oma pojast välja.
Kümne minuti pärast jõuab mulle kohale.
Tund aega kärsitust ja mu rahu on kadunud.
Kadunud on armastuse ja rahu tunded.
Saan aru oma tähelepanematusest või kärsitusest oma poja vastu.
Näen, et see oli armastuse valesti esindamine.
Patt armastuse vastu.
Kolmandaks, tunnistan oma pattu Jumala ees.
Neljandaks, võtan vastu andestuse ja puhastuse Jumalalt.
Viiendaks, tunnistan üles oma patu sellele,
kellele esindasin valesti Isa armastust.
Kuuendaks, minu sisse tuleb rahu ja tänulikkus puhastusest
ning andestusest, mis rist on mulle andnud.
Olen teel ärkamise poole.
Isikliku ärkamise poole.
Seitsmendaks, ei suuda ära oodata, millal saan kellelegi rääkida,
kuidas Jumal on mind vabastanud ja taastanud mu suhte pojaga.
See on jälle mõnus ja soe.
Pidin selle eest hinda maksma.
Minu õiguse vajaduse ja uhkuse.
Kaheksandaks, kui oled rääkinud teistele,
nad hakkavad kahetsema oma samasuguseid patte.
Kui paljud on teadlikud oma tähelepanematusest
enda laste vastu, sest olite niivõrd hõivatud kõige muuga?
Järgmisel nädalal, kui lapsed nõuavad väikest hetke sinu ajast
ja sa oled liiga hõivatud, siis millele sa mõtled?
Minu läbipaistva tunnistuse peale,
kuidas kukkusin läbi ja tegin oma pojale haiget,
kuid palusin andestust ning sain taas terveks.
Siis me kogesime uuesti osadust ja lähedust.
Sina tahad ka seda.
Kas näed, kuidas ärkamine tuleb?
See hakkab laienema.
Üheksandaks, teised tunnistavad üles oma patud,
parandavad meelt ja paluvad andestust,
võtavad vastu puhastuse ja hakkavad tunnistama.
Mida teed järgmisel nädalal?
Kümnendaks, ärkamine laieneb
terve koguduse peale ja kogu piirkonna peale.
Pere, kogudus, linn.
See pole veel ärkamine. See on üks osa.
Ärkamine juhtub siis, kui hakkad tunnistama läbipaistvalt
kõigile inimestele enda ümber ja nemad hakkavad muutuma.
See on ärkamine, mis muudab linna.
Heebrea 12:1 räägib sellest, et meil kõigil on patte,
mis hoiavad meid tagasi ja millest on väga raske saada lahti.
Need patud on meie nõrgad kohad.
Oma nõrkuste suhtes
oleme kaotanud lootuse kunagi vabaneda või muutuda.
Kui samm-sammult hakkame igapäevaselt
kiiresti arvele tooma oma salajasi, isiklikke ja ühiseid patte
ning hakkame nendega tegelema...
Sellele järgneb murdumine ja läbipaistev tunnistamine.
Meie ise muutume. Annan teile väikse nimekirja.
Esiteks, oleme tundlikumad enese pattude suhtes.
Vead, nõrkused, mis hoiavad meid tagasi.
Teiseks, patu võim väheneb, kui oled kiire patte ülestunnistama.
Selle võim väheneb.
Kolmandaks, eraldud teistest vähem, kuna tunnistad oma patu kiiremini.
Neljandaks, hakkad seda pattu aina rohkem vihkama.
Sa ei taha teha midagi, mis esindab valesti Isa armastust.
Jälestan seda, kui olen oma laste vastu tähelepanematu,
kui nad vajavad hetke minu ajast.
Olen muutunud selle suhtes tundlikuks.
Nad tulevad sisse ja mina olen oma tööga hõivatud.
Nad tulevad ukse peale ja kohe... - Jah?
Nad ei pea midagi ütlema, nad lihtsalt tulevad ukse peale.
See patt, tööle keskendumine, hõivatud olek ja asjaolu,
et olen rohkem huvitatud oma ülesannetest kui suhetest...
Kõik see kaob, kui nad astuvad sisse.
Keeran oma selja arvutile.
Nad saavad mu tähelepanu, sest olen muutunud tundlikuks patule.
Vihkan, et ignoreerin neid, jäädes oma ülesannete juurde.
Viiendaks, tegeleme patuga kohe, kui see peaks esile tulema.
Ta tõstab oma pea esile ikka.
Nüüd, selle asemel,
et jääda ootama järgmist võimsat kogemust,
suudan sellest jagu saada esimese tunni aja sees.
Minu suur patt on agressiivne soorituskesksus.
See on suur patt.
Sinna on lihtne libestuda.
Kuuendaks, me ei tähtsusta enam kiiret kriisidest jagusaamist
või võimsate kogemuste osakaalu oma vabanemises.
Hakkame kogema vabanemist oma igapäevases elus.
Igapäevastes valikutes.
Seitsmendaks, hakkame võtma oma mõtteid vangi
ja alistama neid igapäevaselt Kristuse sõnakuulelikkusele.
Kaheksandaks, ei lase kiusatusel
kasvada teadlikuks patuks, millest tekib harjumuspärane mõtteviis.
Üheksandaks, hakkame ehitama
uut mõttemaailma kindlust rahust, armastusest ja armust.
Kümnendaks, see muudab kogu kodu õhkkonna.
Kodu muutub hirmu ja pingutuse kohast
hingamise, rahu ja armastuse paigaks.
Sinust saab Isa kodu.
See on väärt uhkusele suremist.
Elu muutub lõbusaks.
Peale 44 aastat kestnud pimedust,
raskust, pilvisust ja võimsate kogemuste otsimist...
Jah, muidugi!
Võimsad kogemused on aidanud mul õiget kohta leida.
Need ei hoia mind seal.
See, mis mind seal hoiab,
on pattude ülestunnistamine ja igapäevane murdumine.
Kingin teile nüüd natuke armu.
Paljude hirmu, enesekaitse ja hüljatuse müürid
on nii kõrged ja paksud, et see on väga raske.
Kui hakkasin seda õppima, siis Püha Vaim ütles:
"Miks sa ei läheks ja ütleks, et sul on kahju?"
Alguses tegutsesin
Püha Vaimu juhtnööride järgi umbes 1/10 kordadest.
Kuu aja pärast juba kümnest korrast kahel.
Veel ühe kuu aja pärast juba kümnest kolmel korral.
Aga aasta pärast 80% olukordades,
kus läksin eemale Isa armastusest, olin ühe tunni jooksul jälle tagasi.
Tänu murdumisele ja pattude ülestunnistamisele.
Olen jälle keskpunktis tagasi.
80% ajast püsin Isa armastuses ja olen läbipaistev tunnistaja.
Ei ole midagi innustavamat,
kui näha teisi inimesi vabanemas tänu sinu läbipaistvale tunnistamisele.
Elad jätkuvas vaimustuses, rõõmus ja teenistuses.
Elad selleks, et võtta vastu armastust ja anda seda edasi.
Võtad vastu armastust ja annad seda edasi teistele.
Jõudsime tagasi sinna, kust alustasime kogu oma õpetust.
Kogu Jumala kuningriigi eesmärk
on võtta vastu armastust ja anda seda edasi.
See oli meie tänane lugu.
Kas olin teie vastu täna hea?
Kas saite aru ilma väga suurte vigastusteta?
Kui see on sinu esimene koosolek, ära muretse endale eelmiseid.
Need hävitavad su ära.
Tahame uskuda, et eriti külalised võiksid midagi siit kaasa saada.
Oleme teeninud siin ja veetnud aega põrandal.
Täna õhtul tahame moodustada palverivi.
Aga mitte veel!
Eespalvetajad tulevad teie juurde,
aga võib minna aega enne kui nad teieni jõuavad.
Teie, kes usute käte pealepanekusse
ja selle vastuvõtmisesse, mis sellel majal on pakkuda...
Eriti külalised, kes lähevad homme tagasi koju,
tahame palvetada teile osa selle maja annist.
Aga enne seda...
Siin võib olla üks inimene,
kes ei ole veel võtnud Jeesust vastu oma Päästjana.
Ülistusrühm võib lava peale tulla.
Aitäh teile.
Kui sa ei ole võtnud Jeesust vastu oma Päästjana,
100 aasta pärast
ei oma miski muu tähtsust, kui see üks otsus.
Kas oled palunud Jeesust andestama oma patte?
Kui sa ei ole seda teinud, tahame anda sulle selleks võimaluse.
See pole kogudusega liitumine ega tõotus olla täiuslik.
Võib-olla said päästetud lapsepõlves
või aastaid tagasi, aga sa ei ole käinud koos Temaga.
Tunned, et pead tulema nüüd tagasi koju Tema juurde.
Eestpalvetajad tahavad palvetada koos sinuga,
et võiksid võtta Jeesuse vastu oma südamesse.
Kui see oled sina, kas tuleksid siia ette?
Tõsta oma käsi, kui tahad võtta Jeesuse vastu oma Päästjana.
Siin on mõned sellised inimesed.
Võib-olla sa ei ole käinud koos Jeesusega mitmeid aastaid.
Täna tahad anda oma südame Talle tagasi.
Kui sa tunned, et oled täiesti eemaldunud Jumalast,
kas tõuseksid üles ja tuleksid siia ette?
Kas tõstaksid oma käe, et näeksime seda?
Eestpalvetaja tuleb sinu juurde.
Kas siin on kedagi?
Eestpalvetajad, palun tulge.
Avame saali tagumise osa ja ääred.
Eestpalvetajatel on roosad sildid.
Nad tõstavad oma käed, sest neil on vaja kinnipüüdjaid.
Vaja on piisavalt tugevaid mehi ja naisi.
Ülistusrühm alustab mõne hetke pärast lauluga.
Võib-olla tahad ülistada koos nendega.
Kõik teised võivad tulla eestpalvele.
Seiske kõrvuti siin ees, saali tagaosas ja äärtes.
Sinu eest ei palvetata enne, kui keegi seisab su seljataga.
Tulge ette või olge seal taga või äärtes.
Taga on palju rohkem ruumi.
Võite hakata tulema.
Sina, kes sa ei taha eestpalvet, mõtle, kas siin on keegi,
kellele oled esindanud Isa armastust valesti.
Tead, et sellega alustamiseks ei ole paremat hetke.
Oleme sellest täna põhjalikult rääkinud.
See võib olla abikaasa, vanemad või lapsed.
Kui siin on keegi, kellega sul on lahendamata asi.
Ärkamine võib alata sinu ja selle teise inimese elus..
Abikaasadel võib olla lahendamata asju.
Teised tahavad eestpalvele tulla.
Kuidas Jumal tahab, et sa vastad?
Võib-olla mõni tahab minna saali tagumisse osasse,
kus on rohkem ruumi, sest siin ees on juba päris täis.
Taga on ka eestpalvetajaid.
Ääred on päris täis, aga võib-olla seal on veel ruumi.
Raamatulaud on avatud kuni poole üheteistkümneni.
Võid aidata kaasa sügavamale Jumalaga kohtumisele sellega,
et ei vestle kellegagi ega jälgi, mis ümberringi toimub.
Hakka palvetama või ülistama.
Pane silmad kinni ja valmista ette oma südant.
Ütle Jumalale, et vajad
sügavamat kogemust või ilmutust Tema armastusest.
Valmista oma südant ette samal ajal, kui eestpalvetajad käivad ringi.
Võib-olla tahad ühineda ülistusega.
Mõned tahavad põlvitada põrandal.
Kutsu Püha Vaimu.
Kutsu Isa tulema ja valmistama sind ette
võtma vastu seda, mis selle maja osaks on saanud.
Usu käte pealepanekusse
ja vaimuliku anni vastuvõtmisesse selle maja eestpalvetajate läbi.
Tõlge: Sanna Pitko